5909 



02005182506970004 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 518 

25 Ιουνίου 1997 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού ατόμων που θα απασχοληθούν με 
σύμβαοη μίσθωσης έργου στο Υπουργείο Εξωτερι¬ 
κών . 1 

Καθορισμός αριθμού ατόμων που θα απασχοληθούν με 
σύμβαση μίσθωσης έργου στο Υπουργείο Εξωτερι¬ 
κών. 2 

Τεχνική μελέτη και τρόπος εξέτασης αίτησης για χορή¬ 
γηση αδειών ιδιωτικών τηλεοπτικών σταθμών .... 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Π13-10181/ΑΙ 4963 (1) 

Καθορισμός αριθμού ατόμων που θα απασχοληθούν με 

σύμβαση μίσθωσης έργου στο Υπουργείο Εξωτερι¬ 
κών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΑΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 
ΚΑΙ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 5 του άρθρου 61 και της παρ. 4 
του άρθρου 2 του Ν. 419/76 «Περί Οργανισμού του 
Υπουργείου Εξωτερικών». 

2. Τις διατάξεις του άρθρου 15 του Ν. 1735/87 «Προσ¬ 
λήψεις στο Δημόσιο Τομέα» (ΦΕΚ 195Α). 

3. Τις διατάξεις της ΠΥΣ 276/28.7.95 «Παράταση της 
ισχύος της ΠΥΣ 236/94 κ.λπ.» (ΦΕΚ 158 Α'/31.7.95) και 
258/30.7.96 (ΦΕΚ 177 Α'). 

4. Την αριθμ. 63/5.5.97 πράξη του Υπουργικού Συμ¬ 
βουλίου με την οποία εγκρίνεται κατ’ εξαίρεση του μέτρου 
αναστολής των διορισμών η ανάθεση έργου σε ένα (1) 
άτομο από το Υπουργείο Εξωτερικών. 

5. Τις διατάξεις του άρθρου 27 του Ν. 2081/92 (ΕτΚ Α' 
154/10.9.92). 

6. Τις υπηρεσιακές ανάγκες της Ειδικής Νομικής Υπη¬ 
ρεσίας Ευρωπαϊκών Κοινοτήτων του Υπουργείου Εξωτερι¬ 
κών. 

7. Την αριθ. 1107147/1239/0006/4.10.96 (ΦΕΚ 922/ 
Β/7.10.96) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων Υπουργού Οικονο¬ 


μικών στους Υφυπουργούς Οικονομικών», αποφασί¬ 
ζουμε: 

Καθορίζουμε τον αριθμό των ατόμων που θα ασχολη¬ 
θούν με σύμβαση μίσθωσης έργου για χρονικό διάστημα 
ενός (1) έτους από την ημερομηνία ανάληψης υπηρεσίας 
στην Ειδική Νομική Υπηρεσία Ευρωπαϊκών Κοινοτήτων 
του Υπουργείου Εξωτερικών, ως εξής: 

Ένα (1) άτομο, στο οποίο ανατίθεται το έργο της ενί¬ 
σχυσης του έργου της Ειδικής Νομικής Υπηρεσίας Ευρω¬ 
παϊκών Κοινοτήτων και ειδικότερα: 

1) Νομικές υπηρεσίες αφορώσες της εξωτερικές πτυ¬ 
χές της Ευρωπαϊκής Ένωσης, με ειδικότερη ααφορά με¬ 
λέτης τις εξωτερικές υποχρεώσεις της ενιαίας αγοράς. 

2) Στα πλαίσια της Ειδικής Νομικής Υπηρεσίας Ευρω¬ 
παϊκών Κοινοτήτων νομικές υπηρεσίες αφορώσες τον 
Διεθνή Τομέα Εμπορίου και τα σχετικά νομικά προβλή¬ 
ματα. 

Προσόντα τα οποία απαιτούνται είναι νομικές γνώσεις 
και εμπειρία σε θέματα εξωτερικού εμπορίου των κοινοτι¬ 
κών χώρων μεταξύ τους αλλά και με τρίτες χώρες. 

Η δαπάνη που θα απαιτηθεί για την καταβολή των απο¬ 
δοχών του ανωτέρω ανέρχεται στο ποσό των 3.000.000 
δραχμών για όλο το διάστημα της μίσθωσης και θα κατα¬ 
βάλλεται σε δόσεις αναλόγως της πορείας εκτελέσεως 
του έργου και θα καλυφθεί με μεταφορά από τον ΚΑΕ 
5184 στον ΚΑΕ 0871 του φορέα 110, σύμφωνα με την 
αριθ. 2008110/97 απόφαση του Υπ. Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1997 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

ΑΛ. ΠΑΠΑΔΟΠΟΥΛΟΣ ΘΕΟΔ. ΠΑΓΚΑΛΟΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΝΙΚΟΛΑΟΣ ΧΡ1 ΣΤ ΟΛΟ ΥΛΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ} 


Αριθ. Π13-10180/ΑΣ 4962 (2) 

Καθορισμός αριθμού ατόμων που θα απασχοληθούν με 

σύμβαση μίσθωσης έργου στο Υπουργείο Εξωτερι¬ 
κών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 
ΚΑΙ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 5 του άρθρου 61 και της παρ. 4 
του άρθρου 2 του Ν. 419/76 «Περί Οργανισμού του 
Υπουργείου Εξωτερικών». 

2. Τις διατάξεις του άρθρου 15 του Ν. 1735/87 «Προσ¬ 
λήψεις στο Δημόσιο Τομέα» (ΦΕΚ 195Α). 

3. Τις διατάξεις της ΠΥΣ 276/28.7.95 «Παράταση της 
ισχύος της ΠΥΣ 236/94 κ.λ.π.» (ΦΕΚ 158 Α’/31.7.95) και 
258/3.7.96 (ΦΕΚ 177 Α ). 

4. Την αριθμ. 64/5.5.97 Πράξη του Υπουργικού Συμ¬ 
βουλίου με την οποία εγκρίνεται κατ’ εξαίρεση του μέτρου 
αναστολής των διορισμών η ανάθεση έργου σε ένα (1) 
άτομο από το Υπουργείου Εξωτερικών. 

5. Τις διατάξεις του άρθρου 27 του Ν. 2081/92 (ΕτΚ Α' 
154/10.9.92). 

6. Τις υπηρεσιακές ανάγκες στην Ελληνική Πρεσβεία 
Κοπεγχάγης. 

7. Την αριθ. 1107147/1239/0006/4.10.96 (ΦΕΚ 922/ 
Β/7.10.96) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών», αποφασί¬ 
ζουμε: 

Καθορίζουμε τον αριθμό των ατόμων που θα ασχολη¬ 
θούν με σύμβαση μίσθωσης έργου για χρονικό διάστημα 
ενός (1) έτους από την ημερομηνία ανάληψης υπηρεσίας 
στην Ελληνική Πρεσβεία Κοπεγχάγης, ως εξής: 

Ένα (1) άτομο, στο οποίο ανατίθεται το έργο προβολής 
των ελληνικών γραμμάτων και του ελληνικού πολιτισμού 
στη Δανία, καθώς και της παροχής νομικών συμβουλών 
προς την Πρεσβεία Κοπεγχάγης. 

Το έργο αφορά ειδικώτερα: 

α) στην καλλιέργεια και ανάπτυξη επαφών και σχέσεων 
μεταξύ πολιτιστικών φορέων της χώρας μας και αντίστοι¬ 
χων φορέων της Δανίας, στη διοργάνωση διαλέξεων, εκ¬ 
θέσεων και λοιπών εκδηλώσεων - λαμβάνοντας ιδιαίτερη 
μέριμνα για την ενεργοποίηση της Ελληνικής Παροικίας 
της Κοπεγχάγης στους παραπάνω τομείς - καθώς επίσης 
και στην επεξεργασία και υποβολή προς τον Πρέσβυ της 
Ελλάδος στην Κοπεγχάγη προτάσεων και εισηγήσεων για 
την καλύτερη προώθηση και υλοποίηση των παραπάνω 
στόχων. 

β) στην παροχή προς τον Πρέσβυ της Ελλάδος στη Κο¬ 
πεγχάγη και κατόπιν των εκάστοτε υποβαλλόμενων από 
αυτόν ερωτημάτων, νομικών συμβουλών για το χειρισμό 
των προβλημάτων που αντιμετωπίζουν οι μονίμως εγκατε¬ 
στημένοι ή διαμένοντες προσωρινά στη Δανία Έλληνες 
υπήκοοι. 

Προσόντα τα οποία απαιτούνται είναι αφενός μεν ειδί¬ 
κευση στα ελληνικά γράμματα και ιδιαίτερη ενασχόληση 
με τις πολιτιστικές σχέσεις μεταξύ των δύο χωρών, αφετέ¬ 
ρου δε πτυχίο νομικών επιστημών και σχετική δικηγορική 
εμπειρία. 

Το έργο θα εκτελείται υπό την εποπτεία του Έλληνα 
Πρέσβυ στην Κοπεγχάγη. 


Η δαπάνη που θα απαιτηθεί για την καταβολή των απο¬ 
δοχών του αναδόχου ανέρχεται στο ποσό των 18.500,000 
περίπου δραχμών για όλο το διάστημα της μίσθωσης και 
θα καταβάλλεται σε δόσεις αναλδγως της πορείας εκτε- 
λέσεως του έργου, το οποίο αφορά σε εργασίες που δεν 
ανάγονται στον κύκλο καθηκόντων των υπαλλήλων του 
Υπουργείου Εξωτερικών και δε συνδέεται με το ωράριο 
λειτουργίας του. 

Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη ύψους 18,500.000 δράχμών, η οποία θα καλυφθεί 
από τις εγγεγραμμένες πιστώσεις στον κρατικό προϋπο¬ 
λογισμό του Υπουργείου Εξωτερικών με μεταφορά από 
τον ΚΑΕ 5184 στον ΚΑΕ 0871 του φορέα 1 20 σύμφωνα 
με την υπ' αριθ. 2008110/97 απόφαση του Υπ. Οικονομι¬ 
κών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1997 
οι υπουργοι 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΟΝ 

ΑΛ. ΠΑΠΑΔΟΠΟΥΛΟΣ ΘΕΟΔ. ΠΑΓΚΑΛΟΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΝΙΚΟΛΑΟΣ ΧΡ1ΣΤΟΔΟΥΛΑΚΗΣ 
-+- 

Αριθ. 66300 (3) 

Τεχνική μελέτη και τρόπος εξέτασης αίτησης για χορή¬ 
γηση αδειών ιδιωτικών τηλεοπτικών σταθμών. 

ΟΙ ΥΠΟΥΡΓΟΙ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ ΚΑΙ 
ΤΥΠΟΥ & ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις των άρθρων 2, παραγρ. 5 του Ν. 
2328/95 «Νομικό Καθεστώς της Ιδιωτικής Τηλεόρασης 
και της Τοπικής Ραδιοφωνίας, ρύθμιση θεμάτων της Ρα¬ 
διοτηλεοπτικής αγοράς και άλλες διατάξεις» (ΦΕΚ 159Α). 

2. Την υπ' αριθμ. 59520/23,3.1997 κοινή υπουργική 
απόφαση των Υπουργών Μεταφορών και Επικοινωνιών, 
Τύπου και ΜΜΕ «Διαμόρφωση χάρτη συχνοτήτων και τε¬ 
χνικές προδιαγραφές των ιδιωτικών τηλεοπτικών σταθμών 
για την παραγωγή, εκπομπή, μεταφορά - μετάδοση και 
αναμετάδοση του τηλεοπτικού σήματος» (ΦΕΚ 336Β). 

3. Τη διάταξη της παραγράφου 13 του άρθρου 14 του Ν. 
2328/95 (ΦΕΚ 159Α) «Νομικό Καθεστώς της Ιδιωτικής 
Τηλεόρασης και της Τοπικής Ραδιοφωνίας, ρύθμιση θε¬ 
μάτων της Ραδιοτηλεοπτικής αγοράς και άλλες διατάξεις» 
περί ειδικών χώρων για την τοποθέτηση των πομπών, με¬ 
ταδοτών, αναμεταδοτών κεραιών και άλλων συναφών 
εγκαταστάσεων των ραδιοφωνικών και άλλων τηλεοπτι¬ 
κών σταθμών». 

4. Τις ειδικές ρυθμίσεις για την αδειοδότηση κεραίας 
του εδαφίου Β' της παραγρ. 3, του άρθρου πέμπτου του Ν. 
2246/94 (ΦΕΚ 172/20.10.1994) «Οργάνωση και λει¬ 
τουργία του τομέα των Τηλεπικοινωνιών». 

5. Την ανάγκη να προσδιοριστεί το περιεχόμενο του τε¬ 
χνικού φακέλου σύμφωνα με τα οριζόμενα στην ΚΥΑ 
αριθμ. 59529/23.3.1997 κοινή υπουργική απόφαση των 
Υπουργών Μεταφορών και Επικοινωνιών, Τύπου και ΜΜΕ 

«Διαμόρφωση χάρτη συχνοτήτων και τεχνικές προδιαγρα¬ 
φές των ιδιωτικών τηλεοπτικών σταθμών για την παρα¬ 
γωγή, εκπομπή, μεταφορά - μετάδοση και αναμετάδοση 
του τηλεοπτικού σήματος» (ΦΕΚ 336 Β'). 

6. Την ανάγκη να προσδιοριστεί η άριστη διαδικασία πα¬ 
ραχώρησης της χρήσης ενός ή περισσοτέρων διαύλων από 
ορισμένες θέσεις και υπό τις τεχνικές προδιαγραφές που 
προβλέπονται στην ΚΥΑ της παραγράφου 2. 

7. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Άρθρο 1 
Σκοπός 

Με την παρούσα απόφαση προσδιορίζεται το περιεχό¬ 
μενο της τεχνικής μελέτης που πρέπει να συνοδεύει την 
αίτηση χορήγησης αδειών ιδιωτικών τηλεοπτικών σταθ¬ 
μών κάθε κατηγορίας (εθνικής, περιφερειακής και τοπι¬ 
κής εμβέλειας), καθώς και τα σχετικά με τον τρόπο εξέτα¬ 
σής της. 

Άρθρο 2 

Περιεχόμενο τεχνικού φακέλου 

Ο τεχνικός φάκελος περιέχει τα εξής έγγραφα: 

1. Υπεύθυνη δήλωση του άρθρου 8 του νόμου 1599/86 
(θεωρημένη για το γνήσιο της υπογραφής) από τον κατά νόμο 
υπεύθυνο του τ/σ σταθμού με την οποία γνωστοποιείται ο τε¬ 
χνικός υπεύθυνος του σταθμού και δηλώνεται ότι: 

α. Η τεχνική μελέτη ικανοποιεί τα τεχνικά χαρακτηρι¬ 
στικά που καθορίζονται στην παρούσα κοινή υπουργική 
απόφαση. 

β. Έχει λάβει γνώση των διατάξεων του Προεδρικού 
Διατάγματος 497/87 (ΦΕΚ 235/Α/31.12.87). 

γ. Γνωρίζει ότι οι εκχωρήσεις και οι τεχνικές προδιαγρα¬ 
φές για τους τηλεοπτικούς σταθμούς όλων των κατηγο¬ 
ριών σύμφωνα με την ΚΥΑ 59520/97 υπόκεινται σε ανα¬ 
θεώρηση, λόγω εφαρμογής των διατάξεων των διεθνών 
συμβάσεων ή συμφωνιών ή προτύπων που δεσμεύουν την 
Ελλάδα, είτε λόγω αναθεώρησης των κειμένων αυτών, ή 
σχετικών συστάσεων της ΙΤυ Διεθνούς Ένωσης Τηλεπι¬ 
κοινωνιών). 

2. Υπεύθυνη δήλωση του άρθρου 8 του νόμου 1599/86 
(θεωρημένη για το γνήσιο της υπογραφής) του τεχνικού 
υπευθύνου του τ/ο σταθμού ότι αποδέχεται την τεχνική 
ευθύνη για το σύνολο των εγκαταστάσεων και του εξοπλι¬ 
σμού του εν λόγω σταθμού. 

3. Τεχνική μελέτη η οποία περιλαμβάνει τα εξής στοι¬ 
χεία: 

Η τεχνική μελέτη περιλαμβάνει τα εξής ανάλογα με την 
εφαρμογή που έχουν για τους σταθμούς Εθνικής, Περιφε¬ 
ρειακής και Τοπικής Εμβέλειας, σύμφωνα με την ΚΥΑ 
59520/97: 

α. Μελέτη εγκαταστάσεων παραγωγής 

Η τεχνική μελέτη των εγκαταστάσεων παραγωγής περι¬ 
λαμβάνει τουλάχιστον τις παρακάτω υποενότητες: 

α.1. Κατάλογος εξοπλισμού και τεχνικές προδιαγραφές 
αυτού σύμφωνα με τα άρθρα 3 και 5 της ΚΥΑ 59520/97. 

α.2. Πλήρη μελέτη ηχομόνωσης και ηχοαπορρόφησης 
των στούντιο. Σε περίπτωση υφιστάμενου στούντιο, το 
οποίο όσον αφορά την ηχομόνωση και ηχοπροστασία, 
πρόκειται να χρησιμοποιηθεί από τον αδειούχο σταθμό ως 
έχει, αντί προγενέστερης μελέτης είναι δυνατόν να κατα¬ 
τίθενται τα αποτελέσματα ηχητικών μετρήσεων τα οποία 


να καλύπτουν επαρκώς το πλήρες ακουστικό φάσμα. 

α.3. Κατόψεις χώρων στούντιο στις οποίες θα σημειώ¬ 
νεται η θέση του εξοπλισμού, διαγράμματα συνδεσμολο¬ 
γίας μηχανημάτων παραγωγής και επεξεργασίας εικόνας 
και ήχου, τύποι και διατομές καλωδίων σύνδεσης. 

α.4. Σχέδιο της μελέτης της ηλεκτρικής εγκατάστασης 
που θα υποβληθεί στη ΔΕΗ από τον ενδιαφερόμενο σε 
περίπτωση που θα του χορηγηθεί η άδεια λειτουργίας τη¬ 
λεοπτικού σταθμού. 

α.5. Δομή σταθμού σε σχέση με την εξασφάλιση συνε¬ 
χούς και αδιάλειπτης ροής προγράμματος (εφεδρικό 
στούντιο, στούντιο παραγωγής, υποστήριξη εκπομπής 
[γεννήτριες ΙΙΡ5]) εάν προβλέπονται. 

α.6. Αριθμός και προσόντα προσωπικού υποστήριξης 
τεχνικού εξοπλισμού. 

α.7. Αρχιτεκτονική αποτύπωση των χώρων σύμφωνα με 
το Π.Δ. 696/74. 

β. Μελέτη εγκαταστάσεων εκπομπής. 

Η τεχνική μελέτη των εγκαταστάσεων εκπομπής περι¬ 
λαμβάνει τουλάχιστον τις εξής παρακάτω υποενότητες: 

β.1. Υποβολή σχεδίου εγκατάστασης συμπληρωματι¬ 
κών οε σχέση με τα βασικά κέντρα εκπομπής στοιχείων 
(αναμεταδότες κλπ) προκειμένου να καλυφθεί το σύνολο 
της οριζόμενης στην ΚΥΑ 59520/23/3/1997 εδαφικής 
περιοχής. 

β.2. Διάγραμμα κάτοψης και πλάγιας όψης σε κλίμακα 
1:50 του χώρου εκπομπής στο οποίο σημειώνεται η θέση 
όλων των χρησιμοιούμενων κατασκευών, 
β.3. Πλήρη κατάλογο όλου του εξοπλισμού ο οποίος θα 
χρησιμοποιείται στο χώρο εκπομπής, και θα περιλαμβάνει 
τους τύπους όλων των μηχανημάτων καθώς και αναλυτική 
περιγραφή των τεχνικών χαρακτηριστικών των μηχανημά¬ 
των αυτών, των κεραιώνκ.λ.π. σύμφωνα μετοάρθροδ της 
ΚΥΑ 59520/97 

β .4. Τεχνικά εγχειρίδια του ανωτέρω εξοπλισμού από τα 
οποία να προκύπτει η συμμόρφωση με τις τεχνικές προ¬ 
διαγραφές, συνοδευόμενα από εγκρίσεις τύπου ή εγκρί¬ 
σεις κυκλοφορίας του πομπού σύμφωνα με τις ισχύουσες 
διατάξεις. 

β.5. Μελέτη υπολογισμού της ισχύος εξόδου του πο¬ 
μπού σύμφωνη με τους περιορισμούς στην ενεργό ακτινο¬ 
βολούμενη ισχύ ανά κέντρο εκπομπής που θέτει η ΚΥΑ 
59520. 

β.6. Μελέτη απωλειών του σήματος από τον πομπό 
στην κεραία η οποία μεταξύ των άλλων θια περλαμβάνει 
τον τύπο της γραμμής μεταφοράς, την απόσβεση ανά μέ¬ 
τρο, συνολικό μήκος γραμμής κ.λ.π. 

β.7. Σχέδιο της μελέτης της ηλεκτρικής εγκατάστασης 
που θα υποβληθεί στη Δ.Ε.Η. από τον ενδιαφερόμενο σε 
περίπτωση που θα του χορηγηθεί η άδεια λειτουργίας τη¬ 
λεοπτικού σταθμού. 

β.8. Διατάξεις ηλεκτρικής ασφαλείας και μελέτη θωρό- 
κισης των οικίσκων που χρη σιμοποιεί ο σταθμός είτε για τη 
στέγαση των μηχανημάτων είτε για χώρους ενδιαίτησης 
του προσωπικού του, από την οποία προκύπτει ότι το προ¬ 
σωπικό δεν εκτίθεται σε στάθμες πεδίου που υπερβαί¬ 
νουν τα προκαθοριζόμενα από το πρότυπο ΕΛΟΤ και ΟΕ- 
ΝΕΙΈΟ: ΕΝν 50166-2. 

Οι παραπάνω μελέτες υποβάλλονται για όλα τα κύρια 
κέντρα εκπομπής, ανάλογα με την κατηγορία του σταθ¬ 
μού, σύμφωνα με την ΚΥΑ 59520/97, συνοδευόμενα από 

αντίστοιχους χάρτες ραδιοκάλυψης για τα αντίστοιχα κα¬ 
νάλια. 

4. Μέτρα αντικεραυνικής προστασίας εγκεκριμένα από 
την κατά νόμο αρμόδια αρχή. 

5. Χρονοδιάγραμμα υλοποίησης του δικτύου σύμφωνα 
με τους όρους της παραγράφου 3 του άρθρου 1 του νόμου 
2328/95. 

6. Μελέτη για πιθανή χρήση και άλλων σημείων εκπο¬ 
μπής, πλην των κυρίων κέντρων, τα οποία αναφέρονται 
στην ΚΥΑ 59520/97, που ο σταθμός θεωρεί απαραίτητα 
προκειμένου να επιτύχει κάλυψη για το σύνολο της επι¬ 
κράτειας. 

Αρθρο 3 

Τρόπος εξέτασης τεχνικού φακέλου 

1. Η ομάδα εργασίας (ΟΕ) η οποία συστήνεται δυνάμει 
του στοιχείου ε) της παραγράφου 5 του Άρθρου 2 του νό¬ 
μου 2328/95 παραλαμβάνει το ντεχνικό φάκελο από την 
αρμόδια Υπηρεσία του Υπουργείου Μεταφορών και Επι¬ 
κοινωνιών που για τον σκοπό αυτό ορίζεται η Διεύθυνση 
Τεχνικής και Ελέγχου Επικοινωνιών, και τον καταχωρεί σε 
εσωτερικό πρωτόκολλο το οποίο τηρεί η ίδια. 

Μετά την εξέταση του τεχνικού φακέλου η ΟΕ συντάσ¬ 
σει πρακτικό το οποίο διαβιβάζει διά του πρωτοκόλλου 
στην Δ/νση Τεχνικής και Ελέγχου Επικοινωνιών, προσκει¬ 
μένου η τελευταία να προσχωρήσει στην έκδοση της σχε¬ 
τικής βεβαίωσης σύμφωνα με το άρθρο 2, παράγραφος 5δ 
του Νόμου 2328/95. 

2. Για τη λήψη των αποφάσεων της Ομάδαας Εργασίας 
εφαρμόζονται οι διατάξεις του άρθρου 19 του Νόμου 
1599/1986 περί λειτουργίας συλλογικών διοικητικών ορ¬ 
γάνων. 

3. Η εξέταση του τεχνικού φακέλου περιλαμβάνει τις 
εξής δύο ενότητες, οι οποίες αξιολογούνται ξεχωριστά: 

α. την εξέταση των ραδιοηλεκτρικών χαρακτηριστικών 
και εγκαταστάσεων του τ/ο σταθμού. 

β. την εξέταση των εγκαταστάσεων παραγωγής. 

4. Οι εγκαταστάσεις τροφοδοσίας ηλεκτρικής ισχύος 
των διατάξεων που αναφέρονται στις ενότητες α και β της 
παραγράφου 4 του περιεχόμενσυ τεχνικού φακέλου, στο 
βαθμό που αφορούν την αρτιότητα της τεχνικής μελέτης, 
εξετάζονται μαζί με την οικεία ενότητα. 

5. Ο φάκελος της τεχνικής μελέτης ελέγχεται κατά 
πρώτον ως προς την ύπαρξη όλων των αναγκαίων εγγρά¬ 
φων και μελετών που προβλέπονται από το περιεχόμενο 
της τεχνικής μελέτης. 


Στην συνέχεια και κατά την εξέταση της τεχνικής μελέ¬ 
της που αφορά τα ραδιοηλεκτρικά χαρακτηριοτικά, πέραν 
όλων των άλλων, ελέγχεται ιδιάπερσ η συμμόρφωση με τις 
τεχνικές απαιτήσεις, η επιλογή της ονομαστικής ισχύος 
εξόδου του πομπού σε συνδυασμό με το προτεινόμενο 
σύστημα ακτινοβολίας και τα άνω όρια αφενός της μέγι¬ 
στος επιτρεπόμενης ενεργού ακτινοβολούμενης ισχύος 
και αφεταίρου της ισχύος εξόδου του πομπού για κανονική 
λειτουργία του. Επίσης ελέγχεται η συμμόρφωση με τις 
διατάξεις ασφαλείας που αφορούν το προσωπικό, με ει¬ 
δική αναφορά στα ανώτερα επιτρεπόμενα όρια έκθεσης 
του ανθρώπινου οργανισμού στην ηλεκτρομαγνητική ακτι¬ 
νοβολία σύμφωνα με το πρότυπο ΕΛΟΤ ΕΝν 50166-2. 

6. Κατά την εξέταση των εγκαταστάσεων του στούντιο 
ιδιαίτερη έμφαση δίνεται στη συμμόρφωση του εξοπλι¬ 
σμού με τα άρθρα 3 και 5 της ΚΥΑ 59520/97 στο πλήθος 
των συσκευών παραγωγής και επεξεργασίας εικόνας και 
ήχου, στην ποιότητα του φωτισμού, της ηχητικής μόνωσης 
και της ηχοαπορρόφησης των στούντιο καθώς και στη πε¬ 
ριγραφή της δομικής τους κατασκευής. 

7. Ο αϊτών έχει το δικαίωμα, κατά το χρονικό διάστημα 
εξετάσεως του φακέλου από την Ομάδα Εργασίας για μια 
μόνο φορά και εντός του χρονικού περιθωρίου των 30 
ημερών που ορίζει ο Νόμος 2328/95, να υποβάλει συ¬ 
μπληρωματικά τεχνικά στοιχεία, τα οποία ενσωματώνο¬ 
νται στον κυρίως τεχνικό φάκελο. Συμπληρωματικά στοι¬ 
χεία, με τους ίδιους παραπάνω όρους, έχει δικαίωμα να 
ζητήσει από τον ενδιαφερόμενο και η ΟΕ. 

8. Η άδεια λειτορυγίας τηλεοπτικού σταθμού που χορη¬ 
γείται κατά τη διαδικασία του άρθρου 2 του Νόμου 2328/ 
1995 καθώς και οι σχετικές τεχνικές βεβαιώσεις που εκδί- 
δονται στα πλαίσια της διαδικασίας ελέγχου του τεχνικού 
φακέλου δεν απαλάσσουν τους κατόχους των αδειών από 
την υποχρέωση λήψης της άδειας εγκατάστασης κεραίας 
σταθμού σύμφωνα με τη διάταξη του άρθρου 24Α παράγρ. 
1 του Ν. 2075/92 όπως αυτό ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

X. ΚΑΓΤΑΝΙΔΗΣ 


Αθήνα, 24 Ιουνίου 1997 

οι ΥΠΟΥΡΓΟΙ 

ΤΥΠΟΥ ΚΑΙ ΜΕΣΩΝ 


ΜΑΖΙΚΗΣ ΕΝΗΜΕΡΩΣΗΣ 

